Sa baldufula1

L'aiat fata jaju essende arressu
da una 'e cantelzalzu cotighina:
che una pirasale2 tundarina
posta a tenaju in terra contr'a essu.

E da su bicu a susu a giru impressu
unu surcu e, po esser ballarina,
bullit'in coa e arga 'e calarina
cun puma, 'e su jau in su retzessu.

Ben'incoldiolada a giau in susu,
gioghend'a cochis in su toroneu3
che feriat che tiru 'e archibbusu.

E nde la piscaìmis a buleu
po connoscher sa lébia 'e piusu
ballende de sa manu in su rodeu4.

Chena die

1 Baldufula: la trottola.
2 Pirasale: tipo di pera invernale dal particolare sapore quasi di sale.
3 Toroneu: torneo.
4 Rodeu: palmo della mano.